КIуэкIуэ Казбек КъБР-м Террорым пэщIэтынымкIэ и комиссэм и зэIущIэ ирегъэкIуэкI
Къэбэрдей-Балъкъэр Республикэм и Iэтащхьэ КIуэкIуэ Казбек дыгъуасэ иригъэкIуэкIащ республикэм Террорым пэщIэтынымкIэ и комиссэм и зэIущIэ. Абы хэтащ КъБР-м и Парламентым и УнафэщI Егоровэ Т.Б, КъБР-м и Правительствэм и УнафэщI Мусуков А.ТI., КъБР-м къегъэщIылIа федеральнэ инспектор нэхъыщхьэ Мэкъуауэ Т.Э., хабзэхъумэ IэнатIэхэм, министерствэхэмрэ ведомствэхэмрэ, щIыпIэ унафэр зезыгъакIуэ органхэм я Iэтащхьэхэр.
ЗэIущIэм щыхэплъащ транспортым- рэ а IэнатIэм и IуэхущIапIэхэмрэ терро-рым и шынагъуэм зэрыщахъумэр, террористхэм я зэгухьэныгъэхэм щIалэгъуалэр, къызэрыгуэкI цIыхухэр хамышэнымкIэ зэфIагъэкIхэр, экстремизмэм пэщIэтынымкIэ профилактикэ лэжьыгъэр егъэкIуэкIыным гъэзэщIакIуэ властым и органхэмрэ щIыпIэ унафэр зезыгъакIуэ IэнатIэхэмрэ я лэжьакIуэхэр зэрыхуэщIам.
ЗэрыжаIамкIэ, транспортым и инфраструктурэр терроризмэм и щIэпхъаджагъэхэм ящыхъумэнымкIэ лэжьыгъэр щIагъэхуэбжьащ. Ауэ абы къыдэкIуэу, къыхигъэщхьэхукIащ КъБР-м и Iэтащхьэм, мы Iуэхум сытым дежи мыхьэнэшхуэ иIэщ икIи зыхуэфащэ ведомствэхэмрэ IуэхущIапIэхэмрэ я нэIэ зэпымыууэ трагъэтын хуейщ.
Гулъытэ хэха хуащIащ идеологие егъэлеиныгъэхэр къызэпыудыным икIи экстремизмэм щIалэгъуалэр щыхъумэным. Абы папщIэ щIэрыщIэу щIыналъэ комплекс планым хэплъэжу къалэныщIэхэр яубзыхуну къоув.
ЗэIущIэм къыщаIэта Iуэхухэм япкъ иткIэ докладхэр ящIащ республикэм и Правительствэм и УнафэщIым и къуэдзэ Хъубий М. Б., Транспортым и IэнатIэм щыкIэ-лъыплъынымкIэ федеральнэ къулыкъущIапIэм и ЩIыналъэ управленэу Кавказ Ищхъэрэ федеральнэ округым щыIэ Кравцов Д. В., КъБР-м транспортымрэ гъуэгу хозяйствэмкIэ и министр ДыщэкI А. З., КъБР-м экстремизмэм пэщIэтынымкIэ и министр Къуэшырокъуэ З. Къ., «Къэббалъкъавтотранс-1438» зэгухьэныгъэм и унафэщI Апажэ А. Ю., «Аэрокомплекс» зэгухьэныгъэм и унафэщI Беланов В. А. сымэ.
КъБР-м и Iэтащхьэмрэ Правительствэмрэ я пресс-IуэхущIапIэ.
